मंगलवार को रानीपोखरी स्थित हिमानी वेडिंग प्वाइंट में उत्तराखंड पूर्व सैनिक एवं अर्द्ध सैनिक संगठन ने प्रदेश में राज्य सैनिक परिषद का गठन नहीं किए जाने पर नाराजगी जताई। केन्द्रीय अध्यक्ष (सेवानिवृत्त) ले. कर्नल गंगा सिंह रावत ने उपनल पर भ्रष्टाचार के आरोप लगाए। उन्होंने कहा कि सैनिकों के परिवारों को रोजगार देने के लिए उपनल का गठन कराया गया, लेकिन अपने मूल उद्देश्यों से उपनल भटक गया है। संगठन की वार्षिक पुस्तिका उपसास स्मारिका के 16वें संस्करण का विमोचन भी किया गया।